K O R R A L D U S

Haapsalu,					                                     20. märts 2013 nr 185

Projekteerimistingimuste kinnitamine 
(Jaama tn 8a, Haapsalu)

Läbi vaadanud korteriühistu Jaama 8a poolt Haapsalu Linnavalitsusele esitatud taotluse Jaama tn 8a kinnistul asuva korterelamu fassaadide remondi- ja katusealuse pööningu elamispindadeks  väljaehitusprojekti  projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Jaama tn 8a kinnistul asuva elamu remondi- ja laiendamisprojekti projekteerimistingimused nr 11-13 (lisatud).
2.	Korraldus teha teatavaks k/ü esimehele Tuula Jauhijärvi`le   (woodtrading@hot.ee) korralduse koopia saatmisega e-posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   20.03.2013.a. korraldusele nr 185

PROJEKTERIMITINGIMUSED nr 11-13
KORTERELAMU FASSAADIDE REMONDI JA KATUSEKORRUSE VÄLJAEHITUSE  EHITUSPROJEKTI KOOSTAMISEKS HOONESTATUD KINNISTULE.

ASUKOHT                       Jaama tn 8a, Haapsalu, Läänemaa
KINNISTU     
katastritunnus:                  18301:009:0003
pindala:                             4179m2
omanik:                             korteriühistu liikmed – 45 krt

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: kinnistul puudub kehtiv detailplaneering.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: korterelamutemaa.
1.6	Kinnistul paiknevate ehitiste loetelu ehitisregistri andmetel: elamu (reg nr 105003228).

2.	Linnaehituslikud ja arhitektuursed nõuded projekteerimiseks
2.1	ÜLDIST: 1983.aastal valminud 45-korteriga korruselamu projekti autor on arhitekt Veljo Kaasik. Hoone on projekteeritud, nii et vanalinna poolne hoone osa on kaldkatusega kolme korruselise mahuga, korruselamute poolne osa  lamekatusega neljakorruselise mahuga.  
Kavandatakse elamu pööningualuse mahu elamispinnaks väljaehitamist.  
Maksimaalselt saaks ehitada katusekorrusele 10 korterit. Võimalus on projekteerida osa elamispinda olemasolevate korteritega liidetavana. Elamu fassaadid soojustatakse, katuslagi soojustatakse ja eterniitkate asendatakse plekiga. Kaldkatustele kavandatakse katuse uukide ehitamist.
. 
2.2	ARHITEKTUURNE LAHENDUS: Projekti aluseks võtta on arh Veljo Kaasiku poolt kooskõlastatud eskiisprojekt. 
2.3	HOONESTUSALA: olemasolevat hoonestusala ei suurendata. 
2.4	HOONE KAUGUS TÄNAVAPOOLSEST KRUNDIPIIRIST: olemasolev.
2.5	KRUNDI LUBATAV SUURIM EHITUSALUNE PIND: olemasolev.
2.6	EHITISTE LUBATUD SUURIM KÕRGUS: olemasoleva kaldkatuse pinda võib tõsta täiendava soojustuse arvel, vajadusel võib vastavalt tõsta olemasolevat katuseharja müüritist.  
2.7	KORRUSTE ARV: keldriga elamu pool maja on 4 korruseline, poole maja 3 korrust + katusekorrus. 
2.8	KATUSETÜÜP: 
poole maja kaldkatusega, pool parapettidega lamekatus
2.9	KATUSEKALLE: olemasolev, uukidele projekteerida ühepoolne kaldkatus 100.
2.10	     KATUSEKATE: olemasoleva eterniitkatusekatte asemele võib projekteerida elamule uueks katusekatteks trapetsprofiiliga katuseplekk. 
2.11	HARJAJOON/RÄÄSTAJOON: säilib elamu olemasolev harjajoon. 
2.12	AKNAD JA UKSED: olemasolevate akende suurust ja kuju ei muudeta, katuse uugile projekteerida aknad vastavalt eskiisprojektile. 
2.13	VÄLISVIIMISTLUS: olemasoleva elamu välisseinu võib täiendavalt soojustada, nii et esialgsed kujundusvõtted oleks viimistluses kajastatud   (punase tellise soojustamiseks võib kasutada punase tellise toonis RAKETERM viimistlust, silikaattellise lisa soojustamiseks  helehalli soojustuskrohvi). Viimistluse värvitoonid vastavalt eskiislahendusele.
2.14	PIIRDED JA VÄRAVAD: olemasolevad. 
2.15	TULEOHUTUS: tagada ehitise vastavus tuleohutusnõuetele.
2.16	KÕRGUSLIK SIDUMINE: +-0.00= olemasolev. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus.
3.2	Korteriomanikud: enamuse kooskõlastused.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.3	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. 
5.4	Hoonete ja rajatiste sidumine anda koordinaatidega L-EST97 koordinaatsüsteemis. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.